**Pionerët e Basenit të Lumit Drin, përqajset e reja mbi menaxhimin e ujërave**

**Konferenca e 6 e Grupeve të Interesit** të Drinit u organizua më **14 – 15 Nëntor 2018, në Ohër.** Mbi 120 pjesëmarrës nga Ministritë, OJF, akademikë dhe përdorues të ujit që jetojnë ose punojnë për menaxhimin e Basenit të Drinit, u mblodhën në Liqenin e Ohrit, Trashëgimi Botërore e UNESCO, për të diskutuar problemet kryesore, adresimin e tyre duke përdorur teknika inovative lidhur me ujin, energjinë e sigurinë e ushqimeve dhe hapat drejt zgjidhjeve.

Konferenca shënoi 10 vjet veprimtari për menaxhimin e Drinit dhe nën-baseneve, Prespë, Ohër, Drin i Bardhë e i Zi dhe Skadar/Shkodër.

**Zj. Petrovska, Sekretare e Përgjithshme, Ministria e Mjedisit dhe Planifikimit Fizik,** Ish Republika Jugosllave e Maqedonisë, mirëpriti punën e bërë nën proçesin për zbatimin e Memorandumit të Mirëkuptimit për Drinin, i cili synon kuptimin e problemeve ndërkufitare. Ajo tregoi se, hapi kryesor kritik për të ardhmen e menjëhershme, është përcaktimi i objektivave mjedisore dhe hartimi i një plani veprimi me masa prioritare. Ajo përmendi rëndësinë e shpërndarjes së informacionit dhe të dhënave midis vendeve ripariane për të mundësuar proçesin vendim-marrës.

**Zj. Gerta Lubonja, Drejtoreshë e Agjencisë së Menaxhimit të Burimeve Ujore në Shqipëri**, përmendi rëndësinë e veprimit të përbashkët midis vendeve të Drinit për të mbrojtur burimet ujore, por edhe mbrojtjen nga fenomene ekstreme lidhur me ujin si thatësira dhe përmbytjet.

**Z. Radosav Rasovic, përfaqësues i Ministrisë së Bujqësisë dhe Zhvillimit Rural, Mali i Zi**, transmetoi sodisfaksionin e rolit drejtues së Ministrisë së tij, duke qënë se Konferenca është një nga aktivitetet për të adresuar shqetësimet e përbashkëta dhe vendosur vullnetin e përbashkët lidhur me menaxhimin e basenit.

Zbatimi i Konferencës së këtij viti shënon vazhdimësinë e traditës së përfshirjes së grupeve të interesit për punën në kuadër të Memorandumit të Mirëkuptimit (MM) për Drinin, ku artikulli 5 i tij “Implementimi dhe Monitorimi”, tregon “*(…) të kuptuarit e nevojës për zbatimin e vizionit të përbashkët strategjik për të reflektuar pikëpamjet e grupeve të interesit, të cilët thirren në takimin e grupeve të interesit nga vendet ripariane të Drinit, një herë në vit (…)”.*

Çdo vit Konferenca është përdorur si forum për të prezantuar progresin e zbatimit të MM për Drinin e gjithashtu për të diskutuar çështjet sinjifikative për basenin. Këtë vit Konferenca siguroi një forum për:

* Prezantimin e problemeve kryesore (dhe efekteve të tyre) në basenin lumor, të identifikuara nëpërmjet analizës shkencore të kryer nga 54 ekspertë kombëtarë, 2 ekspertë ndërkombëtarë dhe 2 kompani konsulence nën koordinimin e GWP-Med.
* Diskutimin e grupeve të interesit për ndër-lidhjet midis Ujit – Ushqimit - Energjisë – Ekosistemeve (Nexus) dhe identifikimin e ndër – lidhjeve të rëndësishme. Në këtë mënyrë konferenca shërbeu si Politikë Dialogu për Nexus në Basenin e Drinit. Nëpërmjet një sërë workshop-esh dhe diskutimesh, pjesëmarrësit arritën të kuptojnë si të aplikohet të menduarit nexus për të mundësuar një përqasje gjithëpërfshirëse menaxhuese për Basenin e Lumit Drin.

**Zj. Sarangoo Radnaaragchaa, Këshilltare Rajonale për Komisionin Ekonomik të Kombeve të Bashkuara për Evropën (UNECE)** – një partnere bashkëpunuese kyçe për GWP-Med lidhur me Projektin Nexus, identifikoi tre zona kryesore për t’u konsideruar në të ardhmen nga vendim-marrësit:

• Energjia Hidro-elektrike dhe Përmbytjet;
• Biomasa dhe Menaxhimi i Pyjeve, dhe;
• Bujqësia dhe Tregëtia.

Konferenca u organizua nga Partneriteti Global i Ujit për Mesdheun (GWP-Med) si pjesë e proçesit për zbatimin e MM për Drinin. Organizimi i saj u bë i mundur nëpërmjet dy projekteve:

• Projekti GEF për Drinin.
• Projekti “Promovimi i menaxhimit të qëndrueshëm i burimeve Natyrore në Evropën juglindore nëpërmjet përdorimit të përqasjes Nexus” i mbështetur nga Agjencia Austriake e Zhvillimit (ADA).

Ky projekt i shërben zbatimit të Strategjisë SEE2020. Baseni i Drinit është një nga dy basenet ndërkufitare në të cilin fokusohet projekti, duke mbështetur zbatimin e Dialogut dhe vlerësimit Nexus. Baseni i dytë në të cilin fokusohet ky projekt është Baseni Drina.

**Stay updated!**

Follow us on Facbook **@Drin.Basin.Corda** and [**http://www.drincorda.org/**](http://www.drincorda.org/)

|  |
| --- |
| [LIBRARY — DRIN CORDA](http://www.drincorda.org/)[www.drincorda.org](http://www.drincorda.org)Mayors of Pogradec and Ohrid agree on missing link for Lake Ohrid future Oct 03, 2018 Mayor of Pogradec and Mayor of Ohrid agree to support the re-establishment of the Lake Ohrid Bilateral Committee. |